wickkiey/tamil-wikipedia-markdown huggingface dataset:
# கோத்தா தாருல் எசான்


**கோத்தா தாருல் எசான்** (மலாய்: *Kota Darul Ehsan*; ஆங்கிலம்: *Kota Darul Ehsan*; சீனம்: 雪兰莪牌楼) என்பது கோலாலம்பூர் கூட்டரசு பிரதேசத்திற்கும் மலேசிய மாநிலமான சிலாங்கூர் மாநிலத்திற்கும் இடையே மலேசிய கூட்டரசு நெடுஞ்சாலையில் எல்லையைக் குறிக்கும் வளைவுகளின் அமைப்பைக் குறிப்பிடுவது ஆகும்.  

மலேசிய கூட்டரசு நெடுஞ்சாலை 2-இல் அமைக்கப்பட்டுள்ள இந்த வளைவு மலேசியாவின் மிகப்பெரிய வளைவு ஆகும்.  

## வரலாறு

1 பிப்ரவரி 1974-இல், கோலாலம்பூர் மாநகரை ஒரு கூட்டரசுப் பிரதேசமாக அமைப்பதற்காக, சிலாங்கூரில் இருந்து மத்திய அரசுக்கு கோலாலம்பூர் மாநகரை மாற்றும் உடன்படிக்கையில் கையெழுத்தானது. அதன் நினைவாக கோலாலம்பூர் - சிலாங்கூர் எல்லைப் பகுதியில்; கோலாலம்பூர் - கிள்ளான் நெடுஞ்சாலையில், 1981-இல், கோத்தா தாருல் எசான் (*Kota Darul Ehsan*) எனும் வளைவு அமைக்கப்பட்டது.  

மலேசிய மத்திய அரசுக்கு சிலாங்கூர் மாநிலத்தின் தியாக உணர்வை இந்த வளைவு குறிக்கிறது. இந்த வளைவு 1981-இல் கட்டி முடிக்கப்பட்டது. 3 சனவரி 1982 அன்று சிலாங்கூரின் மறைந்த சுல்தான் சலாவுதீன் அப்துல் அசீஸ் அவர்களால் அதிகாரப்பூர்வமாகத் திறக்கப்பட்டது.  

## கட்டிடக்கலை

வளைவின் வடிவமைப்பு மூரிஷ் கட்டிடக்கலையின் தாக்கங்களைக் கொண்டது.மேலும் கோலாலம்பூர் தொடருந்து நிலையத்துடன் இதே போன்ற வடிவமைப்பைப் பகிர்ந்து கொள்கிறது. கோத்தா தாருல் எசான் வளைவில் உள்ள குவிமாடங்களில் இதைக் காணலாம்.  

கோத்தா தாருல் எசான் வளைவின் ஒவ்வொரு புறத்திலும் இரண்டு பீரங்கிகளைக் கொண்டுள்ளது.  

## காட்சியகம்
# ஜகத்சிங்பூர் மக்களவைத் தொகுதி


**ஜகத்சிங்பூர் மக்களவைத் தொகுதி** (*Jagatsinghpur Lok Sabha constituency*) கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.  

## சட்டமன்றத் தொகுதிகள்
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்குப் பிறகு இந்த நாடாளுமன்றத் தொகுதியை உருவாக்கும் சட்டமன்றத் தொகுதிகள்:  
| 92 | நியாலி (ப.இ.) | கட்டாக் | சாபி மாலிக் | பாரதிய ஜனதா கட்சி |
| --- | --- | --- | --- | --- |
| 101 | பரதீப் | ஜகத்சிங்பூர் | சம்பத் சந்திர சுவைன் |  |
| 102 | திர்தோல் (ப.இ.) | ரமகந்தா போய் | பிஜு ஜனதா தளம் |  |
| 103 | பாலிகுடா-எரசாமா | சாரதா பிரசன்னா ஜெனா |  |  |
| 104 | ஜகத்சிங்பூர் | அமரேந்திர தாசு | பாரதிய ஜனதா கட்சி |  |
| 105 | காகத்பூர் (ப.இ.) | பூரி | துசரகந்தி பெகாரா | பிஜு ஜனதா தளம் |
| 106 | நிமபாரா | பிராவதி பரிடா | பாரதிய ஜனதா கட்சி | } |
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்கு முன்னர் இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள்: திர்தோல், பாலிகுடா, எரசாமா, ஜகத்சிங்பூர், கோவிந்த்பூர், நிமாபாடா மற்றும் காகத்பூர் ஆகும்.  

## தேர்ந்தெடுக்கப்பட்ட உறுப்பினர்கள்
1977இல் இத்தொகுதி உருவாக்கப்பட்டதிலிருந்து இதுவரை 13 தேர்தல்கள் நடத்தப்பட்டுள்ளன.  

ஜகத்சிங்பூர் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்  
| 1977 | பிரத்யும்னா கிசோர் பால் | ஜனதா கட்சி |  |
| --- | --- | --- | --- |
| 1980 | லட்சுமன் மாலிக் | இந்திய தேசிய காங்கிரசு |  |
| 1984 |  |  |  |
| 1989 | லோகநாத் சவுத்ரி | இந்தியப் பொதுவுடமைக் கட்சி |  |
| 1991 |  |  |  |
| 1996 | ரஞ்சிப் பிசுவால் | இந்திய தேசிய காங்கிரசு |  |
| 1998 |  |  |  |
| 1999 | திரிலோச்சன் கனுங்கோ | பிஜு ஜனதா தளம் |  |
| 2004 | பிரம்மானந்தா பாண்டா |  |  |
| 2009 | பிபு பிரசாத் தராய் | இந்தியப் பொதுவுடமைக் கட்சி |  |
| 2014 | குளாமணி சம்மாள் | பிஜு ஜனதா தளம் |  |
| 2019 | இராஜசிறீ மாலிக் |  |  |
| 2024 | பிபு பிரசாத் தராய் | பாரதிய ஜனதா கட்சி | } |

## தேர்தல் முடிவுகள்

### 2024
இந்திய பொதுத் தேர்தலின் 7வது கட்டத்தில் 1 சூன் 2024 அன்று வாக்குப்பதிவு நடைபெற்றது. வாக்குகள் அனைத்தும் 4 சூன் 4 அன்று எண்ணப்பட்டன. இதன்படி பாரதிய ஜனதா கட்சி வேட்பாளர் பிபு பிரசாத் தராய், பிஜு ஜனதா தளம் வேட்பாளர் இராஜசிறீ மாலிக்கை 40,696 வாக்குகள் வித்தியாசத்தில் தோற்கடித்தார்.
# தக்மாசிக்



**தக்மாசிக்** (*Takmachik*), இந்தியாவின் லடாக் ஒன்றியப் பகுதி, லே மாவட்டம், கலாத்சே வருவாய் வட்டத்தில் அமைந்த கிராம ஊராட்சி ஆகும்.இது கலாத்சேவிற்கு வடமேற்கே 16.7 கிலோ மீட்டர் தொலைவிலும்; லே நகரத்திற்கு வடமேற்கே 111.5 கிலோ மீட்டர் தொலைவிலும்: கார்கிலுக்கு தென்கிழக்கே 134.1 கிலோ மீட்டர் தொலைவிலும் அமைந்துள்ளது.  

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, தக்மாசிக் கிராம ஊராட்சி 95 குடும்பங்களையும், 607 மக்கள் தொகையும் கொண்டுள்ளது. இக்கிராம மக்கள் அனைவரும் மலைவாழ் பழங்குடியினர் ஆவார். இதன் சராசரி எழுத்தறிவு 65.36% ஆகும்.
# பிபு பிரசாத் தராய்


**பிபு பிரசாத் தராய்** (*Bibhu Prasad Tarai*-பிறப்பு 17 சூன் 17,1964) என்பவர் ஓர் இந்திய அரசியல்வாதியும் பாரதிய ஜனதா கட்சித் தலைவரும் ஆவார். இவர் 15வது மக்களவையில் ஒடிசாவிலிருந்து இந்திய நாடாளுமன்ற உறுப்பினராக இருந்தார். இவர் ஜகத்சிங்பூர் மக்களவைத் தொகுதியினைப் பிரதிநிதித்துவப்படுத்தினார்.
# காரூ



**காரூ** (*Kharoo*), இந்தியாவின் லடாக் ஒன்றியப் பகுதியின், லே மாவட்டத்திலுள்ள காரூ வருவாய் வட்டத்தின் தலைமையிடம் மற்றும் கிராம ஊராட்சி ஆகும்.இது லே நகரத்திற்கு தென்கிழக்கில் 34 கிலோ மீட்டர் தொலைவிலும்; இமயமலையில் 4100 மீட்டர் உயரத்திலும் உள்ளது.  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 42 குடும்பங்கள் கொண்ட காரூ கிராம ஊராட்சியின் மக்கள் தொகை 167 ஆகும். அதில் 77 ஆண்கள் மற்றும் 90 பெண்கள் உள்ளனர். மக்கள் அனைவரும் மலைவாழ் பழங்குடியினர் ஆவர். இதன் சராசரி எழுத்தறிவு 66.45% ஆகும்.இப்பகுதி மக்கள் திபெத்திய பௌத்தம் பின்பற்றுகின்றனர்.
# ஸ்ரீராம் பாலாஜி


**ஸ்ரீராம் பாலாஜி** (*Sriram Balaji*, பிறப்பு 18 மார்ச் 1990) என்பவர் ஒரு இந்திய தொழில்முறை டென்னிஸ் வீரர் ஆவார். இவர் 2024 சூன் 10 அன்று ஏடிபி இரட்டையர் உலக தரவரிசையில் 67 இடத்திலும், 2017 சூன் 19 அன்று ஒற்றையர் தரவரிசையில் உலகளவில் 287 இடத்திலும் உள்ளார்.  

பாலாஜி ஃப்யூச்சர் சர்க்யூட்டில் மொத்தம் 9 ஐடிஎஃப் ஒற்றையர் பட்டங்களையும், சர்க்யூட்டில் 43 இரட்டையர் ஐடிஎஃப் ஃபியூச்சர்ஸ் மற்றும் 6 சேலஞ்சர் இரட்டையர் பட்டங்களையும் வென்றுள்ளார். இவர் தற்போது இந்திய டேவிஸ் கோப்பை அணியில் உள்ளார். இவர் 2017 மார்ச்சில் ரோகன் போபண்ணாவுடன் இணைந்து டேவிஸ் கோப்பைக்காக முதன் முதலில் விளையாடினார். 2017 மார்ச்சில் இந்தியா 3-0 என்ற கோல் கணக்கில் வென்று டேவிஸ் கோப்பை உலக பிளே ஆஃபில் நுழைந்தது. 2024 பாரிஸ் ஒலிம்பிக் விளையாட்டுப் போட்டியில் கலந்து கொள்ள தேர்வு பெற்ற ரோகன் போபண்ணா தன்னுடன் இணைந்து விளையாட ஸ்ரீராம் பாலாஜியைத் தேர்வு செய்துள்ளார். இதன் வழியாக 2024 பாரிஸ் ஒலிம்ப்பிக் விளையாட்டுப் போட்டிகளில் ஸ்ரீராம் பாலாஜி விளையாடத் தேர்வாகியுள்ளார்.  

## தனிப்பட்ட வாழ்க்கை
இவர் நாராயணசாமி, ஜெயந்தி இணையருக்கு மகனாக கோயம்புத்தூரில் பிறந்தார். இவர் தனது ஒன்பது வயதில் டென்னிஸ் விளையாடத் தொடங்கினார். கோயம்புத்தூரில் உள்ள கேந்திரிய வித்யாலயா மற்றும் பெர்க்ஸ் மெட்ரிகுலேசன் மேல்நிலைப் பள்ளியில் தனது பள்ளிப்படிப்பை முடித்தார். கோயம்புத்தூரில் உள்ள பெர்க்ஸ் டென்னிஸ் அகாதமியில் தனது டென்னிஸ் வாழ்க்கையைத் தொடங்கினார். இவர் தற்போது ஜெர்மனியில் உள்ள ஷுட்லர்-வாஸ்கே டென்னிஸ் பல்கலைக்கழகத்தில் பயிற்சி பெற்று வருகிறார். நீச்சலும், புத்தகங்களைப் படிப்பதும் இவரது பொழுதுபோக்குகளாகும். இவருக்கு பிடித்த டென்னிஸ் வீரர் ரோஜர் பெடரர். பாலாஜி தற்போது இந்தியத் தரைப்படையில் இளநிலை அதிகாரியாக உள்ளார். இவரது விளையாட்டு முயற்சிகளுக்கு தரைப்படை ஆதரவு அளித்துவருகிறது.
# ஜாஜ்பூர் மக்களவைத் தொகுதி

**ஜாஜ்பூர் மக்களவைத் தொகுதி** என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.  

## சட்டசபை பிரிவுகள்
எல்லை மறுநிர்ணயத்தைத் தொடர்ந்து, இந்தத் தொகுதியில் தற்போது பின்வரும் சட்டமன்றப் பிரிவுகள் உள்ளடங்கியுள்ளன.  
| 48 | பிஞ்சர்பூர் (ப.இ.) | ஜாஜ்பூர் | பிரமிளா மாலிக் | பிஜு ஜனதா தளம் |
| --- | --- | --- | --- | --- |
| 49 | பாரி. | பிஸ்வா ரஞ்சன் மல்லிக் |  |  |
| 50 | பராச்சனா | அமர் குமார் நாயக் | பாரதிய ஜனதா கட்சி |  |
| 51 | தர்மசாலை | இமான்சூ சேகர் சாகு |  |  |
| 52 | ஜஜ்பூர் | சுஜாதா சாகு | பிஜு ஜனதா தளம் |  |
| 53 | கொரியா | ஆகாசு தாசுநாயக் | பாரதிய ஜனதா கட்சி |  |
| 54 | சுகிந்தா | பிரதீப் பால் சமந்தா | } |  |

2008ஆம் ஆண்டில் எல்லை மறுநிர்ணயம் செய்யப்படுவதற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள்: சுகிந்தா, கோரி, ஜஜ்பூர், தர்மசாலா, பர்ச்சனா, பாரி-தேராபிசி மற்றும் பிஞ்சர்பூர்.  

## தேர்ந்தெடுக்கப்பட்ட உறுப்பினர்கள்

1952இல் இத்தொகுதி உருவாக்கப்பட்டதிலிருந்து, இதுவரை 17 தேர்தல்கள் நடத்தப்பட்டுள்ளன.  

ஜாஜ்பூர் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்  
| 1952 | புவனந்தா தாசு | இந்திய தேசிய காங்கிரசு |  |
| --- | --- | --- | --- |
| லட்சுமி தார் ஜெனா | ஞானாந்திர பரிசத் |  |  |
| 1962 | இராம சந்திர மாலிக் | இந்திய தேசிய காங்கிரசு |  |
| 1967 | பைதர் பெகரா | பிரஜா சோசலிச கட்சி |  |
| 1971 | அனாஅனாதி சரண் தாசு | இந்திய தேசிய காங்கிரசு |  |
| 1977 | இராம சந்திர மாலிக் | ஜனதா கட்சி |  |
| 1980 | அனாதி சரண் தாசு | இந்திய தேசிய காங்கிரஸ் (ஐ. |  |
| 1984 | இந்திய தேசிய காங்கிரசு |  |  |
| 1989 | ஜனதா தளம் |  |  |
| 1991 |  |  |  |
| 1996 | அஞ்சல் தாசு |  |  |
| 1998 | இராம சந்திர மாலிக் | இந்திய தேசிய காங்கிரசு |  |
| 1999 | ஜகன்னாத் மல்லிக் | பிஜு ஜனதா தளம் |  |
| 2004 | மோகன் ஜெனா |  |  |
| 2009 |  |  |  |
| 2014 | ரீட்டா தராய் |  |  |
| 2019 | சர்மிசுதா சேதி |  |  |
| 2024 | ரவீந்திர நாராயண் பெகரா | பாரதிய ஜனதா கட்சி | } |

## தேர்தல் முடிவுகள்

### 2024
2024 இந்தியப் பொதுத் தேர்தலின் 7ஆவது கட்ட வாக்குப்பதிவு 1 சூன் 2024 அன்று நடைபெற்றது. பதிவான வாக்குகள் 4 சூன் 2024 அன்று எண்ணப்பட்டு முடிவுகள் அறிவிக்கப்பட்டன. இத்தேர்தலில், பாரதிய ஜனதா கட்சி வேட்பாளர் ரவீந்திர நாராயண் பெகாரா பிஜு ஜனதா தளம் வேட்பாளர் சர்மிசுதா சேதியினை 1,587 வாக்குகள் வித்தியாசத்தில் தோற்கடித்தார்.
# இரபீந்திர நாராயண் பெகெரா



**இரபீந்திர நாராயண் பெகெரா** (*Rabindra Narayan Behera*) என்பவர் இந்தியாவின் ஒடிசாவின் புவனேசுவரைச் சேர்ந்த ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2024ஆம் ஆண்டு நடைபெற்ற இந்தியப் பொதுத் தேர்தலில் ஜாஜ்பூர் மக்களவைத் தொகுதியிலிருந்து நாடாளுமன்றத்தின் மக்களவை உறுப்பினராகத் தேர்ந்தெடுக்கப்பட்டார். பெகரா பாரதிய ஜனதா கட்சி சேர்ந்தவர்
# சூரத் மக்களவைத் தொகுதி

**சூரத் மக்களவைத் தொகுதி** (*Surat Lok Sabha constituency*) என்பது இந்திய மாநிலமான குசராத்தில் உள்ள 26 மக்களவைத் தொகுதிகளில் ஒன்றாகும். பாஜக மூத்த தலைவர் காசிராம் ராணா 6 முறை இந்த தொகுதியிலிருந்து மக்களவை உறுப்பினராக இருந்துள்ளார். சூரத் இந்தியாவின் 7ஆவது பிரதம மந்திரி மொரார்ஜி தேசாவின் தொகுதியாகவும் இருந்தது. இவர் இந்தத் தொகுதியில் 5 முறை மக்களவை உறுப்பினராக இருந்துள்ளார். 1989 முதல் சூரத் பாஜக தலைவர்களை மக்களவை உறுப்பினர்களாகத் தேர்ந்தெடுத்துள்ளது. 2024 தேர்தலில், இந்திய தேசிய காங்கிரசின் வேட்பாளரின் பரிந்துரைகள் நிராகரிக்கப்பட்டு, மற்ற அனைத்து வேட்பாளர்களும் போட்டியிலிருந்து பின்வாங்கியதால் பாஜக வேட்பாளர் முகேசு தலால் போட்டியின்றி வெற்றி பெற்றார்.  

## சட்டமன்றப் பிரிவுகள்
| 155 | ஒல்பாட் | ஒன்றுமில்லை | சூரத் | முகேஷ் படேல் | பாஜக | பாஜக |
| --- | --- | --- | --- | --- | --- | --- |
| 159 | சூரத் கிழக்கு | ஒன்றுமில்லை | சூரத் | அரவிந்த் ராணா | பாஜக | பாஜக |
| 160 | சூரத் வடக்கு | ஒன்றுமில்லை | சூரத் | காந்திபாய் பாலார் | பாஜக | பாஜக |
| 161 | வராச்சா சாலை | ஒன்றுமில்லை | சூரத் | குமார் கனனி | பாஜக | பாஜக |
| 162 | கரஞ்ச் | ஒன்றுமில்லை | சூரத் | பிரவீன்பாய் கோகரி | பாஜக | பாஜக |
| 166 | கதகத்தூர் | ஒன்றுமில்லை | சூரத் | வினோத் பாய் மொராடியா | பாஜக | பாஜக |
| 167 | சூரத் மேற்கு | ஒன்றுமில்லை | சூரத் | பூர்னேஷ் மோடி | பாஜக | பாஜக |

## நாடாளுமன்ற உறுப்பினர்
| 1951 | கனயலால் தேசாய் | இந்திய தேசிய காங்கிரசு |
| --- | --- | --- |
| 1957 | மொரார்ஜி தேசாய் |  |
| 1962 |  |  |
| 1967 |  |  |
| 1971 | இந்திய தேசிய காங்கிரசு |  |
| 1977 | ஜனதா கட்சி |  |
| 1980 | சி. டி. படேல் | இந்திய தேசிய காங்கிரசு |
| 1984 |  |  |
| 1989 | காசிராம் ராணா | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 |  |  |
| 2004 |  |  |
| 2009 | தர்சனா ஜர்தோசு |  |
| 2014 |  |  |
| 2019 |  |  |
| 2024 | முகேசு தலால் | } |

## தேர்தல் முடிவுகள்

### 2024
# தெங்கு அம்புவான் ரகிமா மருத்துவமனை


<mapframe text="தெங்கு அம்புவான் ரகிமா மருத்துவமனை அமைவிடம்" zoom=13 latitude=3.020833 longitude=101.439167>{  
"type": "Feature",  
"geometry": { "type": "Point", "coordinates": [101.439167, 3.020833] },  
"properties": {  
"title": "Malaysian Hospital",  
"marker-color": "F44336",  
"marker-size": "small",  
"marker-symbol": "hospital"  
}  
}</mapframe>  
**தெங்கு அம்புவான் ரகிமா மருத்துவமனை** அல்லது **கிள்ளான் மருத்துவமனை** (மலாய்: *Hospital Besar Tengku Ampuan Rahimah, Klang* அல்லது *Hospital Tengku Ampuan Rahimah*; ஆங்கிலம்: *Tengku Ampuan Rahimah (TAR) Hospital*) அல்லது *Klang General Hospital* (**Klang GH**) என்பது மலேசியா, சிலாங்கூர், கிள்ளான் மாவட்டம், கிள்ளான் நகர்ப் பகுதியில் உள்ள அரசு மருத்துவமனை ஆகும்.  

## பொது

**1258** படுக்கைகள் கொண்ட இந்த மருத்துவமனையில் **4,025** (2016) மருத்துவப் பணியாளர்கள் பணிபுரிகின்றனர். உள்நோயாளிகள் சேர்க்கை *(Inpatients admission)* மற்றும் வெளிநோயாளிகளுக்கான *(Outpatients)* மருத்துவ வசதிகளின் அடிப்படையில் மலேசியாவில் இரண்டாவது பரபரப்பான மருத்துவமனையாக அறியப்படுகிறது.  

இந்த மருத்துவமனை முதன்மை நிலை; மற்றும் மூன்றாம் நிலை பராமரிப்புச் சேவைகளை வழங்குகிறது. 1985-இல் செயல்படத் தொடங்கிய இந்த மருத்துவமனை, இசுதானா ஆலாம் சா அரண்மனைக்கும் மற்றும் பண்டார் புக்கிட் திங்கி நகரத்திற்கும் மிக அருகில் அமைந்துள்ளது. சிலாங்கூர் சுல்தான் சலாவுதீனின் மனைவி தெங்கு அம்புவான் ரகிமாவின் (*Tengku Ampuan Rahimah*) நினைவாக இந்த மருத்துவமனைக்குப் பெயரிடப்பட்டது.  

### அவசரகால சேவைகள்

தெங்கு அம்புவான் ரகிமா பொது மருத்துவமனையானது 28 நோயாளிக் கூடங்களை (வார்டுகள்) கொண்ட மலேசிய அரசாங்க மருத்துவமனையாகும். இந்த மருத்துவமனை ஏறக்குறைய 1258 உள்நோயாளிகள் படுக்கைகள் மற்றும் 20 மருத்துவப் பிரிவுகளைக் கொண்டுள்ளது. 2020-ஆம் ஆண்டில் 79729 பேர் நோயாளிகள் படுக்கைகளைப் பயன்படுத்தி உள்ளனர்.  

ஒவ்வொரு நாளும் ஏறக்குறைய 22,000 நோயாளிகள் மருத்துவச் சிகிச்சை பெறுகின்றனர். மற்றும் ஒவ்வொரு நாளும் சராசரியாக 20 அறுவை சிகிச்சைகள் நடைபெறுகின்றன.  

1998-இல் ஐஎஸ்ஓ 9000 *(MS ISO 9001)* தர அமைப்புச் சான்றிதழ் விருதைப் பெற்ற இந்த மருத்துவமனை நடமாடும் சேவைகளிலும் கவனம் செலுத்துகிறது. மற்றும் அவசரகால சேவைகளுக்காக உலங்கூர்தித் தளமும் இந்த மருத்துவமனையில் அமைக்கப்பட்டுள்ளது. மலாயா பல்கலைக்கழகம் மற்றும் மலேசிய மேலாண்மை அறிவியல் பல்கலைக்கழகத்தின் மருத்துவ மாணவர்களுக்கான மருத்துவக் கற்பித்தல் வசதியும் தெங்கு அம்புவான் ரகிமா மருத்துவமனையில் வழங்கப்படுகிறது.  

## புள்ளிவிவரங்கள்
**2020-ஆம் ஆண்டு புள்ளிவிவரங்கள்**  

- படுக்கைகள் - 1,258
- அறுவை சிகிச்சைகள் - 20,895
- பிரசவங்கள் - 12,801
- அவசரப் பிரிவு சிகிச்சை - 123,268
- ஒவ்வொரு நாளும் சிகிச்சை பெற்றவர்கள் - 21,789
- ஊடுகதிரியக்கப் பிரிவு சிகிச்சை - 213,481
- ஆய்வகச் சோதனைகள் - 5,071,629
- உடலியல் மருத்துவம் - 193,670
- மருத்துவமனையில் இறப்புகள் - 2076

## காட்சியகம்

### முகவரி

Hospital Tengku Ampuan Rahimah  

Jalan Langat, 41200 Klang, Selangor  

Tel : +603-3375 7000  

Faks : +603 3181 8834  

Email : MyGovUC 2.0  

இணையத் தளம்:
# அனிமேலியா (திரைப்படம்)



**அனிமேலியா** (*Animalia*) என்பது 2023ஆம் ஆண்டு வெளியான பிரான்சு-மொராக்கோ அறிவியல் புனைகதை திரைப்படமாகும். சோபியா அலௌயி இயக்கிய முதல் திரைப்படம் இதுவாகும். இது அலௌயின் *சோ வாட் இப் தி கோட்சு டை* குறும்படத்தினை அடிப்படையாகக் கொண்டது. மொராக்கோ நடந்த வேற்று கிரக நிகழ்வுகள் நாட்டை குழப்பத்திற்குள் தள்ளியதால் தனது கணவர் அமீனுடன் மீண்டும் ஒன்றிணைய முயற்சிக்கும் கர்ப்பிணிப் பெண் இட்டோவின் (ஓமாமா பாரிட்) கதையாக இப்படம் அமைகின்றது.  

இந்தப் படம் 20 சனவரி 2023 அன்று 2023 சன்டான்சு திரைப்பட விழாவில் வெளியிடப்பட்டது. விமர்சகர்கள் குறிப்பாக இயக்கம், பாரிட் மற்றும் டெஹ்பியின் நடிப்பு மற்றும் இசையைப் பாராட்டினர். இதன் மூலம் இந்தப் படம் குறிப்பிடத்தக்க வரவேற்பைப் பெற்றது.  

## நடிப்பு

- இட்டோவாக ஓமாமா பாரிட்
- அமீனாக மொகதி டெக்பி
- பவாத் ஆக பவாத் ஓகாவ்
- சவாத் கௌயி

## தயாரிப்பு
முப்பத்தைந்து நாட்கள் படப்பிடிப்புக்குப் பிறகு 2021 நவம்பரில் ஆரம்பக்கட்ட படப்பிடிப்பு முடிவடைந்தது. *அனிமலியா ராங் பிலிம்சும்* *எஸ்ஆர்ஏபி பிலிம்சும்* இதனைத் தயாரித்துள்ளது. மேலும் ஆர்ட் பிரான்சு சினிமாவும் மொராக்கோ நிறுவனங்களான ஜியாங்கோ பிலிம்சும், துனியா தயாரிப்பு நிறுவனத்துடன் இணைந்து இத்திரைப்படத்தினைத் தயாரித்துள்ளது. இந்தப் படம் 'பர்மிநசு' ('அமங் அசு') என்ற பெயரில் தயாரிக்கப்பட்டது. பன்னாட்டு வெளியீடு விற்பனையை *டோட்டெம் பிலிம்சு* கையாளுகிறது. இது 9 ஆகத்து 2023 அன்று பிரான்சில் ஆட் விட்டம் வெளியீட்டு நிறுவனம் மூலம் திரையரங்குகளில் வெளியிடப்பட்டது.  

## வரவேற்பு
விமர்சனம் திரட்டும் வலைத்தளமான ராட்டன் டொமாடோசில், 20 விமர்சகர்களின் விமர்சனங்களின் அடிப்படையில் இந்தப் படம் 100% ஒப்புதல் மதிப்பீட்டைக் கொண்டுள்ளது. சராசரி மதிப்பீடு 7.7/10.  

2023 கல்கரி பன்னாட்டுத் திரைப்பட விழாவில் இந்தப் படம் சிறந்த பன்னாட்டுத் திரைப்படத்திற்கான விருதை வென்றது.
# சிறீ எம்



**சிறீ எம்** அல்லது **சிறீ மதுகர் நாத்** என்றும் அழைக்கப்படும் ஸ்ரீ எம் (பிறப்பு: **மும்தாஜ் அலி கான்**, 6 நவம்பர் 1948) ஒரு இந்திய யோகி, ஆன்மீக வழிகாட்டி, பேச்சாளர் மற்றும் கல்வியாளர் ஆவார்.  

மும்தாஜ் அலிகான் 1949 நவம்பர் 6 அன்று கேரள மாநிலம் திருவனந்தபுரத்தில் ஒரு முஸ்லிம் குடும்பத்தில் பிறந்தார். இவர் சிறு வயதிலிருந்தே ஆன்மிகத்தின் பால் ஈர்க்கப்பட்டார். தனது பத்தொன்பதாவது வயதில் நாத சைவ குரு பரம்பரையில் தீட்சை பெற்றுக்கொண்டார். 2020-இல், பத்ம பூசண் விருது பெற்றார்.
# ராயன்


***ராயன்*** (*Raayan*) என்பது தனுஷ் இயக்கி சன் படங்கள் நிறுவனத்தின் கீழ் கலாநிதி மாறன் தயாரிப்பில் சூலை 2024இல் வெளிவந்த தமிழ்  
திரைப்படமாகும். இதில் தனுஷ் தலைப்புப் பாத்திரத்தில் நடிக்கிறார். இவருடன் எஸ்.ஜே.சூர்யா, பிரகாஷ் ராஜ், செல்வராகவன், சந்தீப் கிசன், காளிதாஸ் ஜெயராம், துசாரா விச்சயன், அபர்ணா பாலமுரளி, வரலட்சுமி சரத்குமார் ஆகியோர் நடித்துள்ளனர்.  

தனுஷ் முன்னணி நடிகராக நடிக்கும் 50வது படம் என்பதால் , *D50* என்ற தற்காலிகத் தலைப்பில் ஜனவரி 2023 இல் இப்படம் அறிவிக்கப்பட்டது. பின்னர், அதிகாரப்பூர்வ தலைப்பு பிப்ரவரி 2024 இல் வெளியிடப்பட்டது. முதன்மை புகைப்படம் எடுத்தல் ஜூலை 2023 இல் தொடங்கியது. இது முக்கியமாக சென்னை மற்றும் காரைக்குடியில் படமாக்கப்பட்டது. 2023 டிசம்பர் நடுப்பகுதியில் படப்பிடிப்பு முடிவடைந்தது. இந்தப் படத்திற்கு ஏ. ஆர். ரகுமான் இசையமைத்துள்ளார். ஓம் பிரகாஷ் ஒளிப்பதிவு செய்துள்ளார். பிரசன்னா ஜி. கே. படத்தொகுப்பு செய்துள்ளார்.  

'ராயன்' 2024 சூன் 13 அன்று திரையரங்குகளில் வெளியிட திட்டமிடப்பட்டது. ஆனால் அறியப்படாத காரணங்களால் ஒத்திவைக்கப்பட்டது. தனுஷின் பிறந்தநாளை ஒட்டி, 2024 சூலை 26 அன்று உலகம் முழுவதும் வெளியானது.  

## கதை சுருக்கம்
பெற்றோர் இல்லாத “ராயன்” என்கிற காத்தவராயன் தனது மூன்று உடன்பிறந்தவர்களுடன் வாழ்ந்து வருகிறான். அவன் வசிக்கும் இடத்தில் பல வன்முறை கும்பல் செயல்பட்டு வருகிறது. அதிலிருந்து தனது உடன்பிறந்தவர்களை விலகியிருக்க முயற்சி மேற்கொள்கிறான். ஆனாலும் ஒரு கட்டத்தில் தனது சகோதரன் செய்யும் ஒரு தவறால் ராயனும் வன்முறையில் ஈட்டுபட வேண்டியதாகிறது. அதன் பிறகு ராயனின் வாழ்க்கை எவ்வாறு போகிறது? அவனது சகோதரர்கள் என்ன செய்கிறார்கள் என்பதே மீதிக் கதை.  

## நடிகர்கள்

## தயாரிப்பு
தனுஷ், 2017 திசம்பர் 29 அன்று, ப. பாண்டி (2017) படத்திற்குப் பிறகு தனது இரண்டாவது இயக்கத்தில், தேனாண்டாள் படங்கள் நிறுவனத்தின் நிர்வாகிகள் ஹேமா ருக்மணி மற்றும் முரளி ராமசாமியுடன் இணைந்து பணியாற்றப் போவதாக அறிவித்தார். தமிழ், தெலுங்கு என இருமொழித் திரைப்படமான இதில் நாகார்ஜுனா, அதிதி ராவ் ஹைதாரி, எஸ். ஜே. சூர்யா, சரத்குமார், ஸ்ரீகாந்த் ஆகியோர் நடித்துள்ளனர். இசையமைப்பாளர் ஷான் ரோல்டன், ஒளிப்பதிவாளர் ஓம் பிரகாஷ், படத்தொகுப்பாளர் பிரசன்னா ஜி. கே. ஆகியோர் குழுவில் சேர்க்கப்பட்டனர்.  

## விமர்சனங்கள்
திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றது. தனுஷின் நடிப்பு, இயக்கம் மற்றும் திரைக்கதை மற்றும் ஏ. ஆர். ரகுமானின் பின்னணி இசை ஆகியவற்றைப் பாராட்டினர். அதே நேரத்தில் இடைவேளைக்குப் பிந்தைய பகுதிகளில் கதைக்களம் மற்றும் உரையாடல் விமர்சனங்களைப் பெற்றது. ஆனந்த விகடன் வார இதழில் வந்த விமர்சனத்தில் "அதிலும் எதிரும் புதிருமாக இருக்கும் பாத்திரங்கள் அனைத்தும் கடைசிப் பாடலுக்கு ஒன்றாக நடனமாடுவது எல்லாம் ‘கியா லாஜிக்' இயக்குநரே? ராவணன், துர்க்கை உள்ளிட்ட புராண மேற்கோள்கள் எதுவுமே கதைக்கு உதவவில்லை. இந்த ராயனின் ‘பாட்ஷா', இரண்டாம் பாதியில் பலிக்கவில்லை." என்று எழுதி மதிப்பெண்களை வழங்கினர்.
# சுரேந்திரநகர் மக்களவைத் தொகுதி



**சுரேந்திரநகர் மக்களவைத் தொகுதி** (*Surendranagar Lok Sabha*) என்பது இந்தியாவில் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.  

## சட்டமன்றப் பிரிவுகள்
தற்போது, சுரேந்திரநகர் மக்களவைத் தொகுதியில் ஏழு சட்டமன்றத் தொகுதிகள்<nowiki/>உள்ளன. இவை:  
| 39 | வீரம்கம் | பொது | அகமதாபாத் | அர்திக் படேல் | பாஜக | பாஜக |  |
| --- | --- | --- | --- | --- | --- | --- | --- |
| 59 | தாந்துகா | பொது | அகமதாபாத் | கலுபாய் தாபி | பாஜக | பாஜக |  |
| 60 | தசாடா | பட்டியல் இனத்தவர் | சுரேந்திரன் | பி. கே. பர்மர் | பாஜக | பாஜக |  |
| 61 | லிம்ப்டி | பொது | சுரேந்திரன் | கிரிட்சின்ஹ் ராணா | பாஜக | பாஜக |  |
| 62 | வாத்வான் | பொது | சுரேந்திரன் | ஜகதீஷ் மக்வானா | பாஜக | பாஜக |  |
| 63 | சோட்டிலா | பொது | சுரேந்திரன் | சாமாபாய் சவுகான் | பாஜக | பாஜக |  |
| 64 | திரங்கத்ரா | பொது | சுரேந்திரன் | பிரகாஷ் வர்மோரா | பாஜக | பாஜக | } |

## நாடாளுமன்ற உறுப்பினர்கள்
| 1962 | கன்சியாம் ஓசா | இந்திய தேசிய காங்கிரசு |
| --- | --- | --- |
| 1967 | மேக்ராஜ்ஜி | சுதந்திராக் கட்சி |
| 1971 | ரஸிக்லால் பாரிக் | இந்திய தேசிய காங்கிரசு |
| 1977 | அமீன் ராம்தாஸ் கிஷோர்டா | ஜனதா கட்சி |
| 1980 | திக்விஜய்சிங் ஜாலா | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1989 | சோமபாய் கந்தலால் கோலி படேல் | பாரதிய ஜனதா கட்சி |
| 1991 |  |  |
| 1996 | சனத் மேத்தா | இந்திய தேசிய காங்கிரசு |
| 1998 | பாவனா டேவ் | பாரதிய ஜனதா கட்சி |
| 1999 | சாவிஷிபாய் மக்வானா | இந்திய தேசிய காங்கிரசு |
| 2004 | சோமபாய் கந்தலால் கோலி படேல் | பாரதிய ஜனதா கட்சி |
| 2009 | இந்திய தேசிய காங்கிரசு |  |
| 2014 | தேவ்ஜிபாய் கோவிந்த்பாய் பதேபாரா | பாரதிய ஜனதா கட்சி |
| 2019 | மகேந்திரா முஞ்ச்பரா |  |
| 2024 | சந்துபாய் சிகோரா | } |

## தேர்தல் முடிவுகள்

### 2024

### 2019

### 2014

### 2009

### 2004
# காஜாங் மருத்துவமனை



<mapframe text="காஜாங் மருத்துவமனை அமைவிடம்" zoom=14 latitude=2.993056 longitude=101.793056>{  
"type": "Feature",  
"geometry": { "type": "Point", "coordinates": [101.793056, 2.993056] },  
"properties": {  
"title": "Malaysian Hospital",  
"marker-color": "F44336",  
"marker-size": "small",  
"marker-symbol": "hospital"  
}  
}</mapframe>  

**காஜாங் மருத்துவமனை** (மலாய்: *Hospital Kajang*; ஆங்கிலம்: *Kajang Hospital*) என்பது மலேசியா, சிலாங்கூர், உலு லங்காட் மாவட்டம், காஜாங் நகர்ப் பகுதியில் அரசு நிதியுதவி பெறும் மாவட்ட மருத்துவமனை ஆகும்.  

சிலாங்கூர், உலு லங்காட் மாவட்டத்தின் மேற்கில் அமைந்துள்ள இந்த மருத்துவமனை, காஜாங், செமினி, புரோகா பகுதியில் இருந்து வரும் நோயாளிகளுக்கு சுகாதாரச் சேவைகளை வழங்குகிறது.  

## பொது

1889-இல் காஜாங் நகரம் உருவாக்கப்பட்ட போது இந்த மருத்துவமனையும் கட்டப்பட்டது. கோலாலம்பூரில் இருந்து வடகிழக்கே சுமார் 30 கிலோமீட்டர் (19 மைல்) தொலைவில் 16 ஏக்கர் (6.5 எக்டேர்) நிலப்பரப்பில் இருந்த ஓர் இடத்தில் இந்த மருத்துவமனை கட்டப்பட்டது.  

காஜாங் நகரம் மற்றும் உலு லங்காட் மாவட்டத்தின் வளர்ச்சியுடன் இந்த மருத்துவமனையும் வளர்ச்சி பெற்றது. 1970-களில் 250 படுக்கைகள் இருந்த இந்த மருத்துவமனையில் தற்போது **306** படுக்கைகள் உள்ளன. அத்துடன் இந்த மருத்துவமனையில் **1052** மருத்துவப் பணியாளர்கள் பணிபுரிகின்றனர்.  

### மறுவடிவமைப்புத் திட்டம்

மருத்துவமனையின் கட்டிடங்களின் எண்ணிக்கையும் படிப்படியாக அதிகரித்து வருகிறது. தற்போது வரை இருக்கும் முதல் நிரந்தரக் கட்டிடம் 1910-இல் கட்டப்பட்டது. 1976-இல் மற்றொரு 4-அடுக்கு தொகுதி சேர்க்கப்பட்டது. பின்னர் சேர்க்கப்பட்ட மற்ற கட்டிடத் தொகுதிகளில் உணவு தயாரிப்பு தொகுதி (1983), பிணவறை (1985) மற்றும் நோயியல் பிரிவு (1992) ஆகியவை அடங்கும்.  

1999-ஆம் ஆண்டு மருத்துவமனை மறுவடிவமைப்புத் திட்டத்தின் 2-ஆம் கட்டம் நிறைவடைந்தது. கீழ் சமீபத்திய கட்டிடம் கூடுதலாக மேற்கொள்ளப்பட்டது. மறுவடிவமைப்புத் திட்டத்திற்கான **RM** 14.1 மில்லியன் ரிங்கிட் ஆசிய வளர்ச்சி வங்கியால் வழங்கப்பட்டது.  

### இரத்தச் சுத்திகரிப்புப் பிரிவு

அந்த மறுவடிவமைப்புத் திட்டத்தின் கட்டுமானம்; 1-ஆம்; 2 ஆம் வகுப்பு நோயாளிக் கூடங்கள் (22 படுக்கைகள் கொண்ட வார்டுகள்), பிறந்த குழந்தை பிரிவு (20 படுக்கைகள்), அறுவை சிகிச்சை அறைகள் (2 அறைகள்), தீவிர சிகிச்சை பிரிவு (6 படுக்கைகள்), குழந்தைகள் பிரிவு (22 படுக்கைகள்) மற்றும் மறுவாழ்வுத் தொகுதி ஆகியவற்றைக் கொண்டுள்ளது.  

2000-ஆம் ஆண்டு இரத்தச் சுத்திகரிப்புப் பிரிவும் தொடங்கப்பட்டது. 13 துறைகள் மற்றும் 12 பிரிவுகள் கொண்ட இந்த மருத்துவமனை 11 நவம்பர் 2005-இல் ஐஎஸ்ஓ 9000 *(MS ISO 9001:2000)* சான்றிதழ் விருதைப் பெற்றது.  

### முகவரி

Hospital Kajang Jalan Semenyih  

43000 Kajang, Selangor.  

Tel : +6(03)8736 3333  

Faks : +6(03)8736 7527  

இணையத் தளம்:
# ஜாங் கொம்புத் தேரை



**ஜாங் கொம்புத் தேரை** (*Zhang 's horned toad*) என்பது *மெகோபிரைடே* குடும்பத்தைச் சேர்ந்த ஒரு தவளை சிற்றினம் ஆகும். மண்வெட்டி கால் தேரை என்றும் இது அழைக்கப்படுகிறது. இது சீனாவின் திபெத் நியாலம் கவுண்டியில் உள்ள ஜாங்மு (நேபாளத்தின் கோடரியிலிருந்து எல்லையைத் தாண்டி) காணப்படுகிறது.இதன் இயற்கையான வாழிடங்கள் மிதவெப்பக் காடுகளும் ஆறுகளும் ஆகும்.
# ஒப்ரியோபிரைன்



**ஒப்ரியோபிரைன்** (*Ophryophryne*) என்பது தென்கிழக்காசியாவினைச் சேர்ந்த *மெகோப்ரிடே* குடும்பத்தைச் சேர்ந்த நீர்நில வாழ் உயிரினமாகும். இவை சில நேரங்களில் மலைத் தேரை என்று அழைக்கப்படுகின்றன.  

## சிற்றினங்கள்
இந்தப் பேரினத்தில் பின்வரும் ஆறு சிற்றினங்கள் உள்ளன.  

- *ஒப்பிரியோபிரைன் எல்பினா* <small>பொயர்கோவ், துவோங், ஓர்லோவ், கோகோலேவா, வாசிலிவா, நுயென், நுயெந், சே மற்றும் மகோனி, 2017</small>
- *ஒப்பிரியோபிரைன் ஜெர்டி* <small>ஓலர், 2003</small>
- *ஒப்பிரியோபிரைன் கான்சி* <small>ஓலர், 2003</small>
- *ஒப்பிரியோபிரைன் மைக்ரோசுடோமா* <small>பௌலெங்கர், 1903</small>
- *ஒப்பிரியோபிரைன் பாச்சிப்ரொக்டசு* <small>கோ, 1985</small>
- *ஒப்பிரியோபிரைன் சைனோரியா* <small>இசுடூவர்ட், சோக், மற்றும் நியாங், 2006</small>
# பகத் சைன்



**பகத் சைன்** (*Bhagat Sain*), 15ஆம் ஆண்டுகளில் புகழுடன் வாழ்ந்த இவரை *சேனா பகத்* என்றும் அறியப்பட்டவர். பகத் சைன் பக்தி இயக்க காலத்தில் 15ஆம் நூற்றாண்டில் வைணவ பக்திக் கவிஞராக விளங்கியவர். இவரது ஒரு கவிதை ஒன்று குரு கிரந்த் சாகிப் நூலில் அமைந்துள்ளது. இவர் இராமாநந்தரின் சீடர் ஆவார்.  

துவக்க காலத்தில் பகத் சைன் ரேவா இராச்சிய மன்னர் இராஜாராம் சிங்கிற்கு முடிதிருத்தும் பணி செய்தார்.
# பூபிசு சிபிலன்சு



***பூபிசு சிபிலன்சு*** (*Boophis sibilans*) என்பது *மான்டெல்லிடே* குடும்பத்தைச் சேர்ந்த ஒரு தவளை சிற்றினம் ஆகும். இது மடகாசுகரில் மட்டுமே காணப்படும் அகணிய உயிரி. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும்.இது வாழிட இழப்பால் அச்சுறுத்தப்படுகிறது.
# பிரதமர் கதி சக்தி



**பிரதமர் கதி சக்தி** பன்முக இணைப்புக்கான தேசியப் பெருந்திட்டம் என்றும் அழைக்கப்படுகிறது (ஐஎஸ்டி ). இந்தியாவில் உற்பத்தித் துறைக்கு போட்டிசார் மேம்பாடுகளை வழங்குவதற்காக 1.20 டிரில்லியன் அமெரிக்க டாலர் மதிப்புள்ள ஒரு இந்தியப் பெருந் திட்டமாகும்.  

## வரலாறு
ஆகஸ்ட் 15, 2021 அன்று, இந்தியப் பிரதமர் நரேந்திர மோடி இந்தியப் பொருளாதார வளர்ச்சியை அதிகரிப்பதற்காக இந்தத் திட்டத்தை அறிவித்தார். இந்தியாவின் அனைத்துப் பொருளாதார மண்டலங்களுக்கும் பன்முக இணைப்பு உள்கட்டமைப்பை வழங்குவதற்காக இந்தத் திட்டம் 2021 அக்டோபர் 13 அன்று தொடங்கப்பட்டது; பொருளாதார விவகாரங்களுக்கான அமைச்சரவைக் குழுவால் அக்டோபர் 21, 2021 அன்று அங்கீகரிக்கப்பட்டது.  

## நோக்கமும் திட்டமும்
இந்தத் திட்டம் இந்திய அரசாங்கத்தின் அனைத்துத் தொடர்புடைய அமைச்சகங்கள் மற்றும் துறைகளை ஒன்றிணைத்து, திட்டங்களின் முழுமையான மற்றும் ஒருங்கிணைந்த திட்டமிடலுக்காக ஒரு டிஜிட்டல் தளத்தை உருவாக்குவதை நோக்கமாகக் கொண்டுள்ளது. உதாரணமாக, இது இந்திய சாலைவழிகள், இந்திய ரயில்வே, இந்திய விமானப் போக்குவரத்து மற்றும் இந்திய நீர்வழிப் போக்குவரத்து அமைச்சகங்களை ஒன்றோடொன்று இணைக்கும். தற்போதைய திட்டங்களை கண்காணிப்பதில் வெளிப்படைத்தன்மைக்கு இது உதவும் மற்றும் சமூகத்திற்கு வரவிருக்கும் இணைப்பு திட்டங்கள் பற்றிய தகவல்களை வழங்கும். இத்திட்டத்தின் முக்கிய நோக்கங்கள் நீடித்த 5 டிரில்லியன் டாலர் பொருளாதாரத்தை அடைவது மற்றும் 2040 ஆம் ஆண்டில் 20 டிரில்லியன் அமெரிக்க டாலர் பொருளாதாரமாக அதிகரிப்பது ஆகும். இத்திட்டத்தின் ஒரு பகுதியாக, இந்திய ரயில்வே 3 ஆண்டுகளில் 400 புதிய வந்தே பாரத் எக்ஸ்பிரஸ் ரயில்களை உருவாக்கும். இந்தத் திட்டம் 196 முக்கியமான உள்கட்டமைப்பு இடைவெளித் திட்டங்களுக்கும் வேகத்தை அதிகரிக்கும். இதில் 22 உள்கட்டமைப்புத் திட்டங்கள் ஆரம்பத்தில் அங்கீகரிக்கப்பட்டன. இந்திய ரயில்வே இந்தியாவிற்குள் 200 ரயில் முனையங்களை நவீன வசதிகளுடன் புதுப்பிக்கும். மேலும் ஐந்து ஆண்டுகளில் கூடுதலாக 300 புதிய முனையங்களை உருவாக்கும்.
# நாவி (சாதி)



**நாவி அல்லது சைன்** (*Nai Or Sain*) வட இந்தியா, மத்திய இந்தியா மற்றும் மேற்கிந்தியப் பகுதிகளில் முடிதிருத்தும் தொழில் செய்பவர்களைக் குறிப்பிடும் பொதுவான பெயர் ஆகும். இப்பெயர் சமஸ்கிருதச் சொல்லான नापित (நாபிதா) (*nāpita*) இருந்து பெறப்பட்டதாகும். நாவி என்பதற்கு பதிலாக, தற்போது வட இந்தியாவில் முடிதிருத்துபவர்களை சைன் எனும் சாதிப் பெயரில் அழைக்கப்படுகிறார்கள். மாநில அரசுகள், இம்மக்களை இதர பிற்படுத்தப்பட்ட வகுப்பினர் பட்டியலில் வைத்துள்ளனர்.  

வட இந்தியாவில் இவர்களது மக்கள் தொகை 1,44,06,000 ஆக உள்ளது. இச்சாதியினரில் 99.93% இந்தி மொழி பேசும் இந்துக்கள் ஆவர்.  

## தோற்றம்
### புராண காலப் பார்வையில்
புராணங்களின்படி, நாவிகள் இச்வாகு வம்ச மன்னரான நாபி என்பவரது வழித்தோன்றல்கள் என அறியப்படுகிறது.  

### பிற பார்வை
தமிழ்நாட்டில் முடிதிருத்துபவர்களின் சாதிப் பெயர் நாவிதர் ஆகும். இவர்களில் மருத்துவத் தொழில் செய்பவர்களை அம்பஷ்டன் என்று அழைப்பர். இவர்களது குடும்ப மூத்த பெண்கள், கர்ப்பிணி பெண்களுக்கு பிரசவம் பார்த்தனர். தற்போது இவர்கள் முடிதிருத்துவதைத் தவிர மருத்துவம் மற்றும் பிரசவம் பார்ப்பதில்லை.  

## தொழில்
இவர்களது பரம்பரைத் தொழிலான முடிதிருத்துவதைத் தவிர திருமணத் தரகர் வேலையும் செய்தனர். இச்சாதியினரில் படித்தவர்கள் சேவை மற்றும் வணிகத்திலும் ஈடுபடுகின்றனர்.  

## புகழ் பெற்றவர்கள்
- பகத் சைன்
- சாகிப் சிங்
- பிகாரி தாக்கூர், போச்புரி கவிஞர்
- கர்ப்பூரி தாக்கூர், பீகார் மாநில முன்னாள் முதலமைச்சர்
# யாழ்ப்பாணச் சமர் (1995)


## சமர்
யாழ்ப்பாண நகரம் பல ஆண்டுகளாக தமிழீழ விடுதலைப் புலிகளின் முதன்மையான கோட்டையாக இருந்து வந்தது. புலிகள் இந்த நகரத்தை தமது புதிய சுதந்திர தேசத்தின் தலைநகராகக் கருதினர். இந்த நகரம் 1987 ஆம் ஆண்டில் இந்திய இராணுவத்தால் பூமாலை நடவடிக்கையால் கொஞ்சகாலம் கைப்பற்றப்பட்டிருந்தது. ஆனால் பின்னர் அந்த நகரம் மீண்டும் புலிகளால் கைப்பற்றப்பட்டது.  

புலிகள் இலங்கை கடற்படையின் பீரங்கிப் படகுகளைத் தாக்கி அழித்தனர். மேலும் யாழ்ப்பாணம் மீது பறந்த இலங்கை விமானப்படையின் ஏவிஆர்ஓ வானூர்திகளை விமான எதிர்ப்பு ஏவுகணைகளைக் கொண்டு வீழ்த்தினர். இச்சமயத்தில் விடுதலைப் புலிகளுடனான அமைதிப் பேச்சுக்கள் முறிந்ததையடுத்து, இலங்கையின் புதிதாகத் தெரிவு செய்யப்பட்ட சனாதிபதி, சந்திரிகா குமாரதுங்க, யாழ்ப்பாணத்தின் மீதான இந்த தாக்குதலுக்கு உத்தரவிட்டார் இதையடுத்து மூன்றாம் ஈழப்போர் துவங்கியது. குடாநாட்டை கட்டுப்படுத்த பலாலி விமானத்தளம் இன்றியமையாததாக ஆனது.  

1995, அக்டோபர், 17 இல், இலங்கை இராணுவத்தினர் 10,000 பேர் யாழ்ப்பாண நகரத்திற்கு (25 மைல் தொலைவில்) தங்கள் போர்த் தொடரைத் துவக்கினர். இந்தத் தாக்குதல் 1995, திசம்பர் 5, வரை நீடித்தது. இந்த 50 நாள் போரில் 300 வரையிலான இலங்கை இராணுவ வீரர்களும், 550 இக்கும் மேற்பட்ட விடுதலைப் புலிகளும் கொல்லப்பட்டனர். இறுதியில் இராணுவம் புலிகளிடமிருந்து நகரத்தையும் குடாநாட்டையும் கைப்பற்றியது. இதனால் புலிகள் முடக்கப்பட்டனர், என்றாலும் பெரும்பாலான புலிப் படையினர் காட்டுக்குள் பின்வாங்கினர்.  

## பின்விளைவுகள்
யாழ்ப்பாணத்துக்கான யுத்தம் ஈழப்போரை முடிவுக்குக் கொண்டுவந்துள்ளதாகவும், புலிகளால் மீண்டும் ஒருபோதும் அரசாங்கத்திற்கு எதிராக பாரிய யுத்தங்களை மேற்கொள்ள முடியாது எனவும் இராணுவம் துவக்கத்தில் தெரிவித்தது. கிளர்ச்சி முடிவுக்கு வந்ததாக நம்பப்பட்டது. எவ்வாறாயினும், திசம்பர் 23 ஆம் நாள் மட்டக்களப்பு மாவட்டத்தில் இராணுவப் பிரிவு ஒன்றின் மீது விடுதலைப் புலிகள் தாக்குதல் நடத்தியதில் 33 படையினர் கொல்லப்பட்ட போது போர் முடிவுக்கு வரவில்லை என்பது உறுதியானது. இதில் 30க்கும் மேற்பட்ட போராளிகள் கொல்லப்பட்டதாக இராணுவ வட்டாரங்கள் தெரிவித்தன. அடுத்த ஏழு மாதங்களில் புலிகள் இயக்கத்தை மறுசீரமைத்து மீண்டும் ஒருங்கிணைத்தனர். 1996 யூலையில் போராளிகள் முல்லைத்தீவில் உள்ள படைத்தளத்தின் மீது ஓயாத அலைகள் நடவடிக்கை என்ற பெயரில் தாக்குதலைத் தொடங்கினர். இந்த தாக்குதலில் 1,200 க்கும் மேற்பட்ட இராணுவ வீரர்கள் கொல்லப்பட்டதுடன் இராணுவ தளமும் அழிக்கப்பட்டது.
# சே. டி. வேன்சு


**சேம்சு தாவிது வேன்சு** (*James David Vance*, பிறப்பு: 2 ஆகத்து 1984), ஐக்கிய அமெரிக்காவின் துணைக் குடியரசுத் தலைவர் ஆவார். இவர் எழுத்தாளர், தொழில் முனைவோர், அரசியல்வாதி, வழக்குரைஞர் எனப் பன்முகத்தன்மை கொண்டவர். துணைக் குடியரசுத் தலைவர் ஆவதற்கு முன் அமெரிக்க ஈரூடகப் படைப்பிரிவில் பணியாற்றி பின் ஒகையோ சார்பில் 2023-இல் தேர்ந்தெடுக்கப்பட்டு அமெரிக்க மூப்பவையில் பணியாற்றினார். குடியரசுக் கட்சியை சேர்ந்த இவர் 2024 தேர்தலில் தொனால்டு திரம்பினால் துணை அரசுத்தலைவர் வேட்பாளராக 2024 யூலை 15 அன்று அறிவிக்கப்பட்டார். ஈரூடகப்படைப்பிரில் பணிபுரிந்த ஒருவர் கட்சி சார்பில் துணை அரசுத்தலைவராக அறிவிக்கப்பட்டது இதுவே முதல் முறையாகும்.  

ஒகையோவிலுள்ள மிடில்டவுன் உயர்நிலைப்பள்ளியில் படித்து முடித்தவுடன் வேன்சு 2003 முதல் 2007 வரையான காலகட்டத்தில் போர் செய்தியாளராக பணிபுரிந்தார். அக்காலகட்டத்தில் ஆறு மாதம் ஈராக்கிலும் பணியாற்றினார். அதன் பின் ஒகையோ மாநில பல்கலைக்கழகத்தில் இளங்கலை பட்டத்தை 2009-இல் பெற்றார். பின்பு 2013-இல் யேல் பல்கலைக்கழகத்தில் சட்டம் படித்து பட்டம் பெற்றார். தனது நினைவுகளைத் தொகுத்து *Hillbilly Elegy: A Memoir of a Family and Culture in Crisis* என்ற நூலை எழுதினார். இது நியுயார்க் டைம்சு நாளிதழின் அதிகம் விற்பனையாகும் நூல் என்று 2016-ஆம் ஆண்டு அறிவிக்கப்பட்டது. 2016-ஆம் ஆண்டு நடந்த அமெரிக்க அதிபர் தேர்தலில் இந்நூல் குறிப்பிடத்தக்க கவனத்தை ஈர்த்தது. இந்நூலை அடிப்படையாகக் கொண்டு 2020-ஆம் ஆண்டு ***H**illbilly Elegy* என்ற பெயரிலேயே திரைப்படமும் வெளியானது. 2021-ஆம் ஆண்டு அரசியலில் பங்கெடுத்து குடியரசுக் கட்சியின் சார்பாகப் போட்டியிட்டு சனநாயக கட்சியின் டிம் ரெயானை தோற்கடித்து ஒகையோ மாநிலத்துக்கான செனட்டராக அமெரிக்க செனட்டுக்கு 2022-ஆம் ஆண்டு தேர்ந்தெடுக்கப்பட்டார். 2016-ஆம் ஆண்டு தேர்தலின் போது தொனால்டு திரம்பைக் கடுமையாக எதிர்த்த வேன்சு பின்பு தீவிர ஆதரவாளராக மாறினார்.  

சமூகப் பிரச்சினைகளைப் பொருத்தவரை, வேன்சு ஒரு பழமைவாதியாக அறியப்படுகிறார். இவர் கருக்கலைப்பிற்கும் ஓரின பால் சேர்க்கைக்கும் எதிரான நிலைப்பாடு உடையவர். துப்பாக்கி வைத்துக்கொள்ள கட்டுப்பாடு விதிப்பதை எதிர்ப்பவர். மாறிய பாலின சிறார்களுக்கு சுகாதார பராமரிப்பை ஆர்கன்சாசு மாநிலம் தடை செய்ததை ஆதரித்தார். வரி, பங்கு சந்தையில் தலையிடுதல், மணிக்கு குறைந்த அளவு ஊதியம், காப்புரிமை, தொழிற்சங்கம் அமைத்தல் போன்றவற்றில் பொதுப்போக்கு குடியரசு கட்சியினரிடம் இருந்து மாறுபடுகிறார். உக்ரைனுக்கான அமெரிக்க இராணுவ உதவியை எதிர்க்கிறார்.
# பூபிசு போட்டே



***பூபிசு போட்டே*** என்பது மான்டெலிடே குடும்பத்தைச் சேர்ந்த ஒரு தவளை சிற்றினம் ஆகும்.  

## பரவலும் வாழிடமும்
*பூ. போட்டே* சிற்றினம் மடகாசுகரின் கிழக்கு மழைக்காடுகளில் 800-1,000 மீட்டர் உயரத்தில் வாழ்கின்றது. இது வனத்தில் காணப்படும் நீரோடைகளில் வாழ்கின்றது. இந்நீரோடைகளில் இது இனப்பெருக்கம் செய்வதாகக் கருதப்படுகிறது. மழைக்காடுகளின் விளிம்புகளில் காணப்படும் இந்தச் சிற்றினம் காடுகளுக்கு வெளியே ஒருபோதும் காணப்பட்டதில்லை.  

## பாதுகாப்பு

*பூ. போட்டே* மடகாசுகரில் அதிகமாகக் காணப்படுகிறது. தற்போது பன்னாட்டு இயற்கைப் பாதுகாப்புச் சங்கம் தீவாய்ப்புக் கவலை குறைந்த இனமாக வகைப்படுத்தப்படுத்தியுள்ளது. இருப்பினும், விவசாயம், மரம் வெட்டுதல், கரியிடல், ஆக்கிரமிப்பு இனங்கள் மூலம் தொடர்ந்து வாழ்விட அழிவு காரணமாக இதன் எண்ணிக்கை குறைந்து வருவதாகச் சந்தேகிக்கப்படுகிறது. இதன் பேரினத்தில் உள்ள பிற சிற்றினங்கள் சைட்ரைடையோமைகோசிசு தாக்குதலுக்கு உள்ளாகியுள்ளன. இருப்பினும் இது தற்போது மடகாசுகரில் உள்ள நீர்நில வாழ் உயிரினங்களைப் பாதிக்கவில்லை.
# அகமதாபாது கிழக்கு மக்களவைத் தொகுதி



**அகமதாபாது கிழக்கு மக்களவைத் தொகுதி** என்பது இந்தியாவின் குசராத்து மாநிலத்தில் உள்ள 26 மக்களவைத் தொகுதிகளுள் ஒன்றாகும். இந்த மக்களவைத் தொகுதியானது 2008ஆம் ஆண்டு உருவாக்கப்பட்டது. முதன் முறையாக 2009ஆம் ஆண்டு நடைபெற்ற இந்திய நாடாளுமன்ற மக்களவைத் தேர்தலில் பாரதிய ஜனதா கட்சியினைச் சார்ந்த கரின் பதக் வெற்றிபெற்றார். இதன் பின்னர் 2014ஆம் ஆண்டு நடைபெற்ற தேர்தலில் பாஜகவினைச் சார்ந்த பாரேசு ராவலும் 2019ஆம் ஆண்டு நடைபெற்ற தேர்தலில் கசுமுக் பட்டேலும் வெற்றி பெற்றனர்.  

## சட்டமன்றப் பிரிவுகள்
2014ஆம் ஆண்டு நிலவரப்படி, அகமதாபாது கிழக்கு மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:  

## நாடாளுமன்ற உறுப்பினர்கள்

- 2008 வரை தேர்தல்கள், அகமதாபாது மக்களவைத் தொகுதியைப் பார்க்கவும்.
- இந்த மக்களவைத் தொகுதி 2009 தேர்தல்களிலிருந்து நடைமுறைக்கு வந்தது.

| 2009 | கரின் பதக் | பாரதிய ஜனதா கட்சி |
| --- | --- | --- |
| 2014 | பரேசு ராவல் |  |
| 2019 | கசுமுக் படேல் |  |
| 2024 |  |  |

## தேர்தல் முடிவுகள்

### 2024 பொதுத் தேர்தல்

### பொதுத் தேர்தல் 2019

### 2014 பொதுத் தேர்தல்

### 2009 பொதுத் தேர்தல்
# லோக்தந்திரிக் சமாஜ்வாதி கட்சி (இந்தியா)


**லோக்தந்திரிக் சமாஜ்வாதி கட்சி** (*Loktantrik Samajwadi Party-India*) என்பது இந்தியாவில் உள்ள ஒரு சிறிய அரசியல் கட்சியாகும். இது 9 சனவரி,1994 அன்று பட்னாவில் ஜனதா தளம் கட்சி சேர்ந்த மூன்று மூத்த இந்திய நாடாளுமன்ற மேனாள் உறுப்பினர்களால் நிறுவப்பட்டது. இதனை நிறுவியவர்கள் ராம் சுந்தர் தாசு, ரசீத் மசூத் மற்றும் உபேந்திர நாத் வர்மா ஆவர்.  

## தேர்தல் செயல்பாடு
1998ஆம் ஆண்டு நடைபெற்ற மக்களவைத் தேர்தலில் இந்தக் கட்சி 14 இடங்களில் போட்டியிட்டது. 1999, 2004, 2009 மற்றும் 2014 தேர்தல்களிலும் இக்கட்சிப் போட்டியிட்ட இடங்களின் எண்ணிக்கையை படிப்படியாகக் குறைந்தது. 2014ஆம் ஆண்டில் இக்கட்சி இரண்டு இடங்களில் மட்டுமே போட்டியிட்டது. இந்தக் காலகட்டத்தில் ஒவ்வொரு தேர்தலிலும் போட்டியிட்ட ஒவ்வொரு தொகுதியிலும் இவர்கள் செலுத்து தொகையினை இழந்தனர்.  

2008ஆம் ஆண்டு இராசத்தான் மாநில சட்டப்பேரவைத் தேர்தலில் ஓர் இடத்தை இக்கட்சி வென்றது. 2009ஆம் ஆண்டு நடைபெற்ற இந்திய மக்களவைத் தேர்தலில் குசராத்தில் போட்டியிட்டுத் தோல்வியடைந்தது.
# ஓரினயீனோலேட்டுகள்


**ஓரினயீனோலேட்டுகள்** (*Homoenolates*) என்பவை வேதிவினைக் குழுக்களின் ஒரு வகையாகும். 1980 ஆம் ஆண்டுகள் முதல் இவை செயற்கை கரிம வேதியியலில் பயன்படுத்தப்பட்டு வருகின்றன. இவை ஈனோலேட்டுகளுடன் தொடர்பு கொண்டவையாகும். ஈனோலேட்டுகளின் தலைகீழ்முனைவாக்க வினைத்திறனை இவை குறிக்கின்றன. இலித்தியம், இரும்பு, வெள்ளி, ஈயம், தைட்டானியம், தெலூரியம் , சிர்க்கோனியம், நையோபியம், பாதரசம், வெள்ளீயம், துத்தநாகம், ஆண்டிமனி, பிசுமத், நிக்கல், பலேடியம் மற்றும் தாமிரம் உள்ளிட்ட பல்வேறு உலோக எதிர்மின்னிகளைக் கொண்டு ஓரினயீனோலேட்டுகளை உருவாகலாம். ஓரினயீனோலேட்டுகளின் நிலைப்புத்தன்மை மற்றும் வினைத்திறன் எதிர்மின்னிகளின் அடையாளம் மற்றும் அருகிலுள்ள பிற வேதி வினைக்குழுக்களால் மாறுபடும். முதனிலை-உலோகநீக்கம், β-ஐதரைடு நீக்கம் ஆகியவை இவற்றின் சிதைவுக்கான பொதுவான பாதைகளாகும். ஓரினயீனோலேட்டுகள் மற்றும் அவற்றின் வினைத்திறன் என்ற தலைப்பில் பல மதிப்புரைகள் வெளியிடப்பட்டுள்ளன.
# கோலா குபு பாரு மருத்துவமனை



<mapframe text="கோலா குபு பாரு மருத்துவமனை அமைவிடம்" zoom=14 latitude=3.566111 longitude=101.653333>{  
"type": "Feature",  
"geometry": { "type": "Point", "coordinates": [101.653333, 3.566111] },  
"properties": {  
"title": "Malaysian Hospital",  
"marker-color": "F44336",  
"marker-size": "small",  
"marker-symbol": "hospital"  
}  
}</mapframe>  

**கோலா குபு பாரு மருத்துவமனை** (மலாய்: *Hospital Kajang*; ஆங்கிலம்: *Kajang Hospital*) என்பது மலேசியா, சிலாங்கூர், உலு சிலாங்கூர் மாவட்டம், கோலா குபு பாரு நகர்ப் பகுதியில் அரசு நிதியுதவி பெறும் மாவட்ட மருத்துவமனை ஆகும்.  

சிலாங்கூர், உலு சிலாங்கூர் மாவட்டத்தின் மேற்கில் அமைந்துள்ள இந்த மருத்துவமனை, கோலா குபு பாரு, கெர்லிங், ராசா, பத்தாங்காலி, அம்பாங் பெச்சா பகுதிகளில் இருந்து வரும் நோயாளிகளுக்கு மருத்துவச் சேவைகளை வழங்குகிறது.  

## பொது

கோலா குபு பாரு மருத்துவமனை மருத்துவச் சிறப்பு சேவைகளை வழங்கும் ஒரு மாவட்ட மருத்துவமனையாகும். இந்த மருத்துவமனையில் நோயாளிகளுக்கு சிகிச்சை அளிக்க 10 மருத்துவர்கள் பணியில் உள்ளனர். இங்குள்ள ஏழு நோயாளிக் கூடங்களில் (வார்டுகளில்) 150 படுக்கைகள் உள்ளன. கோலா குபு பாரு மருத்துவமனை 13 முக்கிய பிரிவுகளைக் கொண்டுள்ளது.  

## வரலாறு
கோலா குபு பாரு மருத்துவமனை 1936-ஆம் ஆண்டில் கட்டப்பட்டது. பழைய கோலா குபு நகரம் வெள்ளத்தால் அழிக்கப்பட்ட பிறகு இந்த மருத்துவமனை புதிய இடத்திற்கு மாற்றப்பட்டது. அந்தக் கட்டத்தில், இந்த மருத்துவமனை கோலா குபு பாரு பகுதியைச் சுற்றியுள்ள பிரித்தானிய வீரர்கள், ஈயச் சுரங்கத் தொழிலாளர்கள் மற்றும் தோட்டத் தொழிலாளர்களுக்கு சேவை செய்தது.  

தொடக்கத்தில், இந்த மருத்துவமனை 4 வார்டுகள், ஒரு நிர்வாக கட்டிடம் / வெளிநோயாளர் பிரிவு மற்றும் ஓர் அறுவை சிகிச்சை அறை ஆகியவற்றைக் கொண்டிருந்தது. இந்த மருத்துவமனையின் தற்போதைய பரப்பளவு 37 ஏக்கர்; மற்றும் கட்டமைப்புகள் கொண்ட பகுதி ஏறக்குறைய 16 ஏக்கர் ஆகும்.[2]  

## புள்ளிவிவரங்கள்
**2022-ஆம் ஆண்டு புள்ளிவிவரங்கள்**  

- படுக்கைகள் - 150
- அறுவை சிகிச்சைகள் - ?
- பிரசவங்கள் - 65
- அவசரப் பிரிவு சிகிச்சை - 27217 (2021)
- மருத்துவமனையில் தங்க வைக்கப்பட்டவர்கள் - 3895
- சிகிச்சை பெற்றவர்கள் - 61213
- சிறப்பு சிகிச்சை பெற்றவர்கள் - 2878
- இரத்தச் சுத்திகரிப்பு செய்தவர்கள் - 7479
- இறப்புகள் - 69

### முகவரி

Hospital Kuala Kubu Bharu  

44000 Kuala Kubu Bharu  

Tel : +6(03) +603 - 6064 1333, +603 - 6064 1334, +603 - 6064 4032, +603 - 6064 4035  

Emel : h_kkb@moh.gov.my  

இணையத் தளம்:
# தெ. கிருஷ்ணகுமார்


**தெ. கிருஷ்ணகுமார்** (*D. Krishnakumar*-பிறப்பு 22 மே 10,1963) என்பவர் ஓர் இந்திய நீதிபதி ஆவார். இவர் தற்பொழுது சென்னை உயர் நீதிமன்றத்தின் பொறுப்பு தலைமை நீதிபதியாக உள்ளார். சென்னை உயர்நீதிமன்றத்தின் தலைமை நீதிபதியாகப் பொறுப்பு வகித்த ஆர். மகாதேவன் 16 சூலை 2024 அன்று புது தில்லி உச்சநீதிமன்ற நீதிபதியாக நியமிக்கப்பட்டுப் பணி மாறுதல் பெற்றதன் காரணமாக சென்னை உயர்நீதிமன்றத்தின் தலைமை நீதிபதியாக (பொறுப்பு) பொறுப்பேற்றார்.  

## இளமையும் கல்வியும்
கிருஷ்ணகுமார், ஏ. பி. தெய்வசிகாமணி மற்றும் சரசுவதி தம்பதியரின் மகனாக தமிழ்நாட்டின் திருப்பூர் மாவட்டம் தாராபுரத்தில், 22 மே, 1963 அன்று பிறந்தார். இவர் பள்ளிப்படிப்பை தாராபுரத்தில் உள்ள அரசு மேல்நிலைப் பள்ளியில் பயின்றார். சென்னை மாநிலக் கல்லூரியில் இளம் அறிவியல் பட்டத்தினையும் சென்னை டாக்டர் அம்பேத்கர் அரசு சட்டக் கல்லூரியில் சட்டக் கல்வியினை பயின்றார்.  

## சட்டப் பணி
இதன் பின்னர் 1987ஆம் ஆண்டு வழக்கறிஞராகப் பதிவு செய்துகொண்டார். இதனைத் தொடர்ந்து சென்னை உயர்நீதிமன்றத்தில் மூத்த வழக்கறிஞர் கே. துரைசாமி வழிகாட்டுதலின் கீழ் 1991 முதல் 1996 வரை உயர் நீதிமன்றத்தில் அரசு வழக்கறிஞராகப் பணியாற்றினார்.  

1998 முதல் 1999 வரை மத்திய அரசின் கூடுதல் நிலை வழக்கறிஞராகவும், 2001 முதல் 2006 வரை அரசு சிறப்பு வழக்கறிஞராகவும் பணியாற்றியுள்ளார். கோயம்புத்தூர் மாநகராட்சி, இந்திரா காந்தி தேசிய திறந்தநிலைப் பல்கலைக்கழகம், ஆசிரியர் தேர்வு வாரியம் உள்ளிட்ட பல அரசு நிறுவனங்களின் ஆலோசகராகப் பணியாற்றியுள்ளார்.  

## நீதிபதி
ஏப்ரல் 07, 2016 அன்று சென்னை உயர் நீதிமன்றத்தின் நிரந்தர நீதிபதியாக நியமிக்கப்பட்டார். இந்நிலையில் சென்னை தலைமை நீதிபதியாக பொறுப்பு வகித்த ஆர். மகாதேவன் உச்சநீதிமன்ற நீதிபதியாக நியமிக்கப்பட்டதால் கிருஷ்ணகுமார் 16 சூலை முதல் சென்னை உயர் நீதிமன்ற தலைமை நீதிபதியாக நியமிக்கப்பட்டார்.
# யுரேனைல் கார்பனேட்டு



**யுரேனைல் கார்பனேட்டு** (*Uranyl carbonate*) என்பது UO<sub>2</sub>CO<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ருதர்போர்டின் என்ற கனிமத்தின் பெயராலும் யுரேனைல் கார்பனேட்டு அறியப்படுகிறது. யுரேனைல் (UO<sub>2</sub><sup>2+</sup>) மற்றும் கார்பனேட்டு (CO<sub>3</sub><sup>2-</sup>) அயனிகள் சேர்ந்து யுரேனைல் கார்பனேட்டு உருவாகிறது. பெரும்பாலான யுரேனைல் உப்புகளைப் போலவே, யுரேனைல் கார்பனேட்டும் ஒரு பலபடிசார் சேர்மமாகும். கட்டமைப்பில் ஒவ்வொரு யுரேனியம்(VI) மையமும் எட்டு ஆக்சிசன் அணுக்களுடன் பிணைக்கப்பட்டுள்ளது. ரூதர்போர்டினின் நீராற்பகுப்பு தயாரிப்புகள் நிலக்கரியின் கனிம மற்றும் கரிமப் பகுதிகள் மற்றும் அதன் சாம்பலில் காணப்படுகின்றன. மேலும் இது சுரங்கக் கனிம நுண்கசிவு நீரில் யுரேனியத்தின் முக்கிய அங்கமாகும்.  

## யுரேனைல் கார்பனேட்டுகள் வகை பொருட்கள்
பல யுரேனைல் கார்பனேட்டுகள் அறியப்படுகின்றன. ரூதர்போர்டின் ஓர் எளிமையான விகிதவியல் அளவிலான யுரேனைல் கார்பனேட்டாகும். பெரும்பாலான யுரேனைல் கார்பனேட்டுகள் நீர் மற்றும் பலதரப்பட்ட எதிர்மின் மற்றும் நேர்மின் அயனிகளை கூடுதல் உட்கூறுகளாகக் கொண்டுள்ளன.  

ஒரு கரைசலில் இருந்து யுரேனியத்தை செறிவூட்டுவதற்கான பொதுவான முறையில் யுரேனைல் கார்பனேட்டுகளின் கரைசல் பயன்படுத்தப்படுகிறது. குளோரைடு போன்ற எதிர்மின் அயனியுடன் அயனி பரிமாற்றம் மூலம் அணைவு அயனிகள் பிசினுக்கு மாற்றப்படும் பிசின் படுக்கை வழியாக இவை அனுப்பப்படுகின்றன. பிசின் மீது யுரேனியம் அணைவு கட்டமைக்கப்பட்ட பிறகு, யுரேனியம் உப்புக் கரைசலுடன் வெளியேற்றப்பட்டு, யுரேனியம் மற்றொரு செயல்முறையில் வீழ்படிவாக்கப்படுகிறது.  

## யுரேனைல் கார்பனேட்டு கனிமங்கள்
- ஆண்டர்சோனைட்டு- (நீரேற்ற சோடியம் கால்சியம் யுரேனைல் கார்பனேட்டு)
- ஆசுட்ரோசயனைட்டு(Ce)- (நீரேற்ற அடைந்த தாமிரம் சீரியம் நியோடிமியம் இலந்தனம் பிரசியோடைமியம் சமாரியம் கால்சியம் இட்ரியம் யுரேனைல் கார்பனேட்டு ஐதராக்சைடு
- பேலியிட்டு- (நீரேற்ற அடைந்த மக்னீசியம் யுரேனைல் கார்பனேட்டு)
- பிச்வோய்டைட்டு- (நீரேற்ற அடைந்த இட்ரியம் டிசிப்ரோசியம் யுரேனைல் கார்பனேட்டு ஐதாக்சைடு)
- போண்டானைட்டு- (நீரேற்ற அடைந்த கால்சியம் யுரேனைல் கார்பனேட்டு)
- கிரிம்செலைட்டு- (நீரேற்ற அடைந்த பொட்டாசியம் சோடியம் யுரேனைல் கார்பனேட்டு
- இயோலியோடைட்டு- (நீரேற்ற யுரேனைல் கார்பனேட்டு)
- இலிபிகைட்டு (நீரேற்ற யுரேனைல் கால்சியம் கார்பனேட்டு)
- மெக்கல்வியைட்டு-(Y) (நீரேற்ற பேரியம் சோடியம் கால்சியம் யுரேனியம் இட்ரியம் கார்பனேட்டு)
- மெட்டாசெல்லரைட்டு - (நீரேற்ற கால்சியம் யுரேனைல் கார்பனேட்டு)
- ராபிட்டைட்டு - (நீரேற்ற கால்சியம் மக்னீசியம் யுரேனைல் கார்பனேட்டு ஐதராக்சைடு)
- ரூபௌல்டைட்டு - (தாமிரம் யுரேனைல் கார்பனேட்டு ஆக்சைடு ஐதராக்சைடு)
- ரூதர்போர்டின் - (யுரேனைல் கார்பனேட்டு)
- சிராக்கிங்கரைட்டு - (நீரேற்ற சோடியம் கால்சியம் யுரேனைல் சல்பேட்டு கார்பனேட்டு புளோரைடு)
- சாபெயிட்டு - (நீரேற்ற தாமிரம் சீரியம் நியோடிமியம் இலந்தனம் பிரசியோடைமியம் சமாரியம் கால்சியம் இட்ரியம் யுரேனைல் கார்பனேட்டு ஐதராக்சைடு)
- சார்பைட்டு - (நீரேற்ற கால்சியம் யுரேனைல் கார்பனேட்டு ஐதராக்சைடு)
- சுவார்ட்சைட்டு - (நீரேற்ற கால்சியம் மக்னீசியம் யுரேனைல் கார்பனேட்டு)
- வோகுலைட்டு - (நீரேற்ற கால்சியம் தாமிரம் யுரேனைல் கார்பனேட்டு)
- வையார்டைட்டு (நீரேற்ற கால்சியம் யுரேனைல் கார்பனேட்டு ஐதராக்சைடு)
- வைடுமானைட்டு - (ஈய யுரேனைல் கார்பனேட்டு)
- செல்லரைட்டு - (நீரேற்ற கால்சியம் யுரேனைல் கார்பனேட்டு)
- சினுகாலைட்டு - (நீரேற்ற கால்சியம் துத்தநாகம் யுரேனைல் கார்பனேட்டு ஐதராக்சைடு)
# ராசா மக்களவைத் தொகுதி


ராசா மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1986-ஆம் ஆண்டில் இருந்து ராசா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## சிரம்பான் மாவட்டம்

சிரம்பான் மாவட்டம், நெகிரி செம்பிலான் மாநிலத்தில் உள்ள ஏழு மாவட்டங்களில் ஒன்றாகும். சிரம்பான் மாவட்டத்தின் முக்கிய நகரம் சிரம்பான் நகரம். அதுவே நெகிரி செம்பிலான் மாநிலத்தின் தலைநகரமும் ஆகும்.  

கோலாலம்பூர் பெருநகரில் இருந்து தெற்கே 54 கி.மீ. தொலைவிலும்; மலாக்கா நகரில் இருந்து 86 கி.மீ. தொலைவிலும்; ஜொகூர் பாரு நகரில் இருந்து 270 கி.மீ. தொலைவிலும்; அமைந்து உள்ளது.  

புதிதாக உருவாக்கப்பட்ட சிரம்பான் மாநகராட்சி; சிரம்பான் மாவட்டம் முழுவதையும் உள்ளடக்கியது. 1 சனவரி 2020-இல் சிரம்பான் மாநகராட்சி; மற்றும் நீலாய் நகராட்சி ஆகிய இரு மன்றங்களும் ஒன்றிணைக்கப் பட்டன. அதன் மூலம் சிரம்பான் மாநகராட்சி உருவாக்கப்பட்டது. சிரம்பான் மாநகரத்தின் மையப் பகுதிகள்; சிரம்பான் மாநகராட்சியின் அதிகார வரம்பிற்குள் வருகின்றன.  

## ராசா மக்களவைத் தொகுதி

| ராசா மக்களவைத் தொகுதியின் உறுப்பினர்கள் (1959 - 2022) |  |  |  |  |
| --- | --- | --- | --- | --- |
| 7-ஆவது மக்களவை | P108 | 1986–1990 | கு செப்பாங்
*(Hu Sepang)* | **** |
| 8-ஆவது மக்களவை | 1990–1995 | வோங் சி வா
*(Wong See Wah)* | ****
<small> |  |
| 9-ஆவது மக்களவை | P118 | 1995–1999 |  |  |
| 10-ஆவது மக்களவை | 1999–2004 | கோ சியோ குவாட்
*(Goh Siow Huat)* |  |  |
| 11-ஆவது மக்களவை | P130 | 2004–2008 |  |  |
| 12-ஆவது மக்களவை | 2008–2013 | அந்தோனி லோக்
*(Anthony Loke)* | ****
<small> |  |
| 13-ஆவது மக்களவை | 2013–2018 | தியோ கோக் சியோங்
*(Teo Kok Seong)* |  |  |
| 14-ஆவது மக்களவை | 2018–2022 | சா கீ சின்
*(Cha Kee Chin)* | ****
<small> |  |
| 15-ஆவது மக்களவை | 2022–தற்போது வரையில் | } |  |  |

## கோலா பிலா தேர்தல் முடிவுகள்
# கோல்கொண்டா வியாபாரி பிராமணர்கள்


**கோல்கொண்டா வியாபார பிராமணர்கள்** (*Golconda Vyapari Brahmin* Or *Vyapari Brahmins*), தெலுங்கு மொழி பேசும் இப்பிராமணப் பிரிவினர் தற்கால தெலங்காணா, ஆந்திரப் பிரதேசம் மற்றும் மகாராட்டிரம் ஆகிய மாநிலங்களில் கூடுதலாக வாழ்கின்றனர். தெலங்காணா மற்றும் ஆந்திரப் பிரதேசம் பகுதிகளில் இப்பிராமணர்கள் *கர்ணம்* எனும் பெயரில் கிராமக் கணக்காளர்களாக பணிபுரிந்தனர்.  

கோல்கொண்டா வியாபார பிராமணர்கள், நியோகி பிராமணர்களின் ஒரு பிரிவாகக் கருதப்படுகின்றனர். கோல்கொண்டா வியாபார பிராமணர்கள் வைணவ ஆச்சாரியர்களான மத்துவர் மற்றும் இராமானுஜர் சம்பிரதாயங்களைப் பின்பற்றுகின்றனர்.  

## வரலாறு
கோல்கொண்டா வியாபார பிராமணர்களுக்கு தேசஸ்த் பிராமணர்களுடன் நெருங்கி தொடர்பு உண்டு.குதுப் ஷாஹி வம்சத்தினர் ஆண்ட கோல்கொண்டா சுல்தானகம் மற்றும் ஐதராபாத் நிசாம் ஆகியவர்களின் ஆட்சிப் பகுதிகளில் இப்பிராமணர்கள் உயர் அதிகாரிகளாக பணியில் இருந்தனர்.  

கோல்கொண்டா சுல்தான் இப்ராகிம் குதுப் ஷாவின் தலைமைப் படைத்தலைவராக இருந்த தேசஸ்த் பிராமணரான *காஷா இராய ராவ்* என்பவர் 1579ல் கொண்டவீடு கோட்டையைக் கைப்பற்றினார். மேலும் இவர் தேசஸ்த் பிராமணர் மற்றும் கோல்கொண்டா வியாபார பிராமணர்கள் மற்றும் கம்மவார்களுக்கு தேஷ்முக் (மாவட்ட அதிகாரி) மற்றும் *சௌத்திரி* பதவிகளும், பட்டங்களும் வழங்கினார்.  
## இதனையும் காண்க
- நியோகி
- தேசஸ்த் பிராமணர்
# பானர்ஜி

**பானர்ஜி** (*Banerjee* , **பந்தோபாத்தியா** என்றும் அழைப்பர். வங்காளப் பிராமணர்களில் ஒரு பிரிவினர் ஆவார்.  

புராணங்களின்படி, பானர்ஜி பிராமணர்கள் கன்னோசியின் சாண்டியல்ய ரிஷி கோத்திரத்தைச் சேர்ந்தவர்கள்.  

ஆங்கிலேயர்கள் காலத்தில் இச்சமூகத்தினர் சாதிப்பெயர்கள் சுருக்கப்பட்டு பந்தோபாத்தியாயா, சட்டோபாத்தியாயா போன்ற இச்சமூகத்தினரின் சாதிப்பெயர்கள் சுருக்கப்பட்டு பானர்ஜி, சட்டர்ஜி மாற்றப்பட்டது.  
## குறிப்பிடத்தக்கவர்கள்
- மம்தா பானர்ஜி
- பிபுதிபூஷன் பந்தோபாத்யாய்
- அபிஜித் பேனர்ஜி
- அபிசேக் பானர்ஜி
- ஈஸ்வர சந்திர வித்தியாசாகர் பானர்ஜி
# சண்டாளன்

, ஆண்டு 1860]]  

**சண்டாளன்** (*Chandala*) என்ற சமசுகிருத சொல்லிற்கு சுடுகாட்டில் பிணஞ்சுடுபவரைக் குறிக்கும். இவர்கள் சுடுகாட்டிலே பிணஞ்சுடும் தொழிலைப் பரம்பரையாகச் செய்து வருகின்றனர். தமிழில் சுடுகாட்டில் பணிபுரிபவர்களை வெட்டியான் என்று அழைப்பர். வங்காளத்தில் இம்மக்களை நாமசூத்திரர் என அழைப்பர்.  

இவர்கள் நால் வகை வர்ணத்தவர்களுக்குள் அப்பாற்றப்பட்ட பஞ்சமர் (*அவர்ணத்தவர்*) என்றும் அழைக்கப்படுவர்.கடும் குற்றம் புரிந்தோர்களுக்கு, நீதிமன்றங்கள் விதிக்கும் மரண தண்டனை நிறைவேற்றுபவர்களாக இச்சமூகத்தவர் உள்ளனர்.  

இவர்களை இந்திய அரசு மற்றும் மாநில அரசுகள் பட்டியல் சமூகத்தவரில் சேர்த்துள்ளது.  
## தொன்ம வரலாறு
மனுதரும சாத்திரத்தின்படி, வருணக் கலப்பு ஜாதியில் தோன்றும் பிரதிலோம சாதிகளில் கடைக்கோடி பிரிவினரே சண்டாளர்கள் ஆவார். அதாவது அந்தணர் அல்லாத இதர மூவகை வருணத் தந்தைகளுக்கு, அந்தணப் பெண்கள் மூலம் பிறந்தவர்களைச் சண்டாளர் எனும் பஞ்சம சாதியில் வைக்கப்படுவர்.  
### இதிகாசத்தில்
இராமாயணம் இதிகாசத்தில் இச்வாகு குல மன்னர் அரிச்சந்திரன் சுடுகாட்டில் வெட்டியான் வேலை செய்ய வேண்டிய நிர்பந்தம் ஏற்பட்டது.  

## பாகியான் குறிப்புகள்
4-5ஆம் நூற்றாண்டில் இந்தியாவிற்கு வருகை தந்த பௌத்த அறிஞர் பாகியான் தனது பயணக்குறிப்பில் சண்டாள மக்களின் நிலையைக் குறித்துள்ளார்.  

## இதனையும் காண்க
- நாமசூத்திரர்
- வெட்டியான்
# பாரத்பாய் மனுபாய் சுதாரியா



**பாரத்பாய் மனுபாய் சுதாரியா** (*Bharatbhai Manubhai Sutariya*) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் பாரதிய ஜனதா கட்சியின் உறுப்பினராகவும், குசராத்து மாநிலம் அம்ரேலியின் மக்களவைத் தொகுதியின் தற்போதைய உறுப்பினராகவும் உள்ளார்.  

## அரசியல் வாழ்க்கை
சுதாரியா 2024ஆம் ஆண்டு இந்தியப் பொதுத் தேர்தலில் அம்ரேலி மக்களவைத் தொகுதியிலிருந்து இந்திய நாடாளுமன்றக் கீழவையான மக்களவையின் உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசின் ஜென்னி தும்மாரை 321068 வாக்குகள் வித்தியாசத்தில் தோற்கடித்தார்.